വീടിന്റെ മുറ്റത്തിരുന്ന സ്ത്രീയെ ആക്രമിച്ച് പുള്ളിപ്പുലി കൈയ്യില് ഇരുന്ന ഊന്നുവടി വീശി തലനാരിഴക്ക് രക്ഷപെട്ടു വീഡിയോ കാണാം ഇന്ത്യയില് ഗ്രാമങ്ങളിലും നഗര പ്രദേശങ്ങളിലും സാധാരണയായി ജനങ്ങള്ക്കിടയില് ഭീതി പരത്തുന്ന വന്യ ജീവിയാണ് പുള്ളിപുലികള്. ഉത്തരേന്ത്യന് സംസ്ഥാനങ്ങളില് മിക്കപ്പോഴും കാട്ടില് നിന്നും ഇവ ജനവാസ കേന്ദ്രങ്ങളിലേക്ക് ഇറങ്ങുകയും ജനങ്ങളെ ആക്രമിക്കുകയും ചെയ്യാറുണ്ട്. ഇവയുടെ ആക്രമണത്തില് നിരവധിപേര് മരിക്കുകയും വലിയ പരിക്കുകള് പറ്റുകയും ചെയ്തിട്ടുണ്ട്. ഇത്തരത്തില് കാട്ടില് നിന്നും ജനവാസ കേന്ദ്രങ്ങളിലേക്ക് ഇറങ്ങുന്ന പുള്ളിപ്പുലിയുടെ ദൃശ്യങ്ങള് പ്രദേശങ്ങളിലെ വീടുകളിലും കടകളിലും സ്ഥാപിച്ചിരിക്കുന്ന സിസിടിവി പകര്ത്താറുണ്ട്. അത്തരത്തില് സിസിടിവിയില് ദൃശ്യമായ ഒരു വീഡിയോയാണ് ഇപ്പോള് സോഷ്യല് മീഡിയകളില് പ്രചരിക്കുന്നത്. മുബൈയില് ആരെയ് കോളനിയില് താമസിക്കുന്ന ഒരു വൃദ്ധ സ്ത്രീയെ പുള്ളിപ്പുലി ആക്രമിക്കാന് ശ്രമിക്കുന്നതാണ് വീഡിയോയില് കാണാന് സാധിക്കുന്നത്. നിര്മല ആര് സിംഗ് എന്ന 65കാരി തന്റെ വീട്ടില് നിന്നും രാത്രിയില് വെളിയിലേക്ക് ഇറങ്ങുന്നു. കുത്തി നടക്കുന്നതിനായി ഒരു വടിയും അവരുടെ കയ്യില് ഉണ്ട്. വീടിനു വെളിയിലേക്കിറങ്ങി പതിയെ നടന്ന് വീടിനു മുന്നിലെ ഒരു ചെറിയ മതിലില് ഇവര് ഇരുന്നു. ഇരുട്ടത്ത് വീടിന്റെ മുറ്റത്തോട് ചേര്ന്ന് ഒളിച്ചിരുന്ന പുള്ളിപ്പുലി വൃദ്ധക്കു നേരെ പാഞ്ഞടുത്തു. പുള്ളിപ്പുലിയെ കണ്ട ഇവര് എണീക്കാന് ശ്രമിച്ചതോടെ പാഞ്ഞടുത്ത പുലി ഇവരെ തട്ടി വീഴുകയായിരുന്നു. തുടര്ന്ന് ആക്രമിക്കാന് ശ്രമിച്ചു. എന്നാല് കൈയില് ഉണ്ടായിരുന്ന വാദി രക്ഷപെടാന് വേണ്ടി പുലിക്ക് നേരെ വീശിയതോടെ പുലി പിന്മാറി. വൃദ്ധയുടെ കരച്ചില് കേട്ടതോടെ വീട്ടിലുള്ളവരും അയല്പക്കകാരും അവിടേക്ക് ഓടിയടുത്തപ്പോഴേക്കുള് പുള്ളിപ്പുലി അവിടെ നിന്നും ഓടി ഒളിച്ചിരുന്നു. ഭാഗ്യം കൊണ്ട് തലനാരിഴക്ക് പുലിയില് നിന്നും രക്ഷപെട്ട സ്ത്രീയുടെ ഈ വീഡിയോ സമൂഹ മാധ്യമങ്ങളില് അതിവേഗം പ്രചരിക്കുകയാണ്. കഴിഞ്ഞ ഏതാനും ആഴ്ചകള്ക്കുള്ളില് ഇത് അഞ്ചാമത്തെ സംഭവമാണ് വിസവ പരിസരത്തു നിന്നും റിപ്പോര്ട്ട് ചെയ്യുന്നത്. അതിനാല് തന്നെ പ്രദേശത്തെ ജനങ്ങള് ഭയത്തിലാണ്. തുടരെ തുടരെയുള്ള പുള്ളിപ്പുലികളുടെ ആക്രമണത്തില് പോലീസും വനവകുപ്പും കുരുങ്ങിയിരിക്കുകയാണ് . Tags